पाएं अपने शहर की ताज़ा ख़बरें और फ्री ई-पेपरडाउनलोड करें
कोविड के मामलों को देखते हुए राजस्थान राज्य विधिक सेवा प्राधिकरण एक नई पहल शुरू की है। शनिवार को जिला एवं सेशन न्यायाधीश ने एडीआर ऑफिस में कोविड हैल्पलाइन नंबर जारी कर एक कंट्रोल रूम स्थापित किया है। यह कोविड हैल्पलाइन 24 घंटे चालू रहेगी। इसमें जरूरतमंद व्यक्ति अपने इलाज के लिए सहायता की मांग कर सकते हैं।
राजस्थान राज्य विधिक सेवा प्राधिकरण के निर्देश पर शनिवार को एडीआर कार्यालय में कोविड हैल्पलाइन नम्बर 8306002112 जारी कर कंट्रोल रूम स्थापित किया गया। इसकी शुरुआत जिला एवं सेशन न्यायाधीश केशव कौशिक ने की। जिला स्तर पर कोविड रोगियों की देखरेख, स्वास्थ्य, उपचार एवं अन्य आवश्यक सेवाओं को लेकर समिति का गठन किया गया है।
समिति में प्राधिकरण सचिव भानु कुमार, अध्यक्ष-अभिभाषक संस्थान एवं राजस्थान राज्य बार काउंसिल के सदस्य है। समिति कोविड हैल्पलाइन का 24 घण्टे संचालन करेगी। उक्त हेल्पलाइन से नियमित रूप से अधिकृत अधिकारियों से संपर्क करते हुए जरूरतमंद व्यक्तियों को जरूरी चिकित्सकीय सहायता जैसे पीड़ित को ऐंबुलेंस उपलब्ध कराना, अस्पताल में भर्ती कराना एवं अन्य चिकित्सकीय देखभाल इत्यादि सुविधाएं उपलब्ध कराने में सहयोग करेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn